सील क्लीनिक का ताला तोड़कर शुरू किया मरीजों का इलाज
दीपक सविता ग्वालियर
स्वास्थ्य विभाग के अफसरों द्वारा गत तीन फरवरी को बंद कराए गए क्लीनिक की सील तोड़कर झोलाछाप डॉक्टर ने दोबारा से मरीजों का इलाज शुरू कर दिया है। नाका चंद्रवदनी स्थित दुर्गेशपुरी कॉलोनी में यह क्लीनिक पहले बंगाली दवाखाने के नाम से एमएल गुप्ता द्वारा संचालित किया जाता था। अब इसका नाम बदलकर दीपांजलि क्लीनिक रख लिया गया है और सुबह-शाम मरीजों का गलत इलाज कर पैसे ऐंठे जा रहे हैं।
DB Star expose
मैंने सीएमएचओ से ली है परमिशन
मैंने सीएमएचओ की परमिशन से क्लीनिक खोला है। मेरे पास आरएमपी डॉक्टर की मान्यता है और मैं क्लीनिक चलाकर इलाज कर सकता हूं। एमएल गुप्ता, झोलाछाप डॉक्टर
हमने नहीं दी अनुमति
हमने बंगाली क्लीनिक सील किया था और हमने बंगाली डॉक्टर को क्लीनिक खोलने की कोई इजाजत नहीं दी है। अगर वह फिर से इलाज कर रहा है, तो हम कार्रवाई करेंगेे। डॉ. एसएस जादौन, सीएमएचओ
हम एफआईआर दर्ज कराएंगे
अगर सील क्लीनिक को बिना अनुमति खोलकर इलाज किया जा रहा है, तो हम दोषी के खिलाफ एफआईआर दर्ज कराएंगे। मैं इस मामले में सीएमएचओ से बात करता हूं। डॉ. संजय गोयल, कलेक्टर
hin_Deva bho_Deva hin_Deva eng_Latn hin_Deva hin_Deva hin_Deva hin_Deva hin_Deva hin_Deva